નવી દિલ્હી : બેકિંગ ક્ષેત્રે નવી ક્રાન્તિ અને નવી સ્પર્ધા થવાના સ્પષ્ટ સંકેત દેખાઈ રહ્યા છે. ૧૧ કંપનીઓને પેમેન્ટ બેંક શરૃ કરવાની લીલીઝંડી આરબીઆઈ દ્વારા આપી દેવામાં આવ્યા બાદ એક નવા યુગની શરૃઆત થઈ શકે છે. સાથે-સાથે સામાન્ય લોકોને મોટી રાહત મળી શકે છે. જ્યારે સ્મોલ બેંક ફાઈનાન્સ માટે લાઈસન્સની જાહેરાત આગામી મહિને કરવામાં આવશે. નવી કંપનીઓ જેમને પેમેન્ટ બેંક માટે લાઈસન્સ અપાવ્યું છે, તેના કારણે વર્તમાન બેંકો સામે કોઈ ખતરો થશે તેવા અહેવાલોને આરબીઆઈના ગવર્નર રઘુરામ રાજને રદીયો આપ્યો છે.